
          PL-X 138/2021




Către,
BIROUL PERMANENT AL CAMEREI DEPUTAȚILOR

 
Vă înaintăm, alăturat, Raportul comun asupra Proiectului de Lege privind aprobarea Ordonanţei de urgenţă a Guvernului nr.14/2021 pentru modificarea şi completarea Ordonanţei de urgenţă a Guvernului nr.194/2002 privind regimul străinilor în România, trimis pentru dezbatere în fond, în procedură de urgență, Comisiei pentru învățământ, Comisiei pentru apărare, ordine publică și siguranță națională și Comisiei juridice, de disciplină şi imunităţi, cu adresa nr. PL-x 138 din 24 martie 2021.

          În raport de obiectul şi conţinutul său, inițiativa legislativă face parte din categoria legilor ordinare.

PREŞEDINTE


 


PREŞEDINTE 




PREŞEDINTE
     Natalia-Elena Intotero 


                 Constantin Șovăială



  Mihai-Alexandru Badea

PL-x 138/2021
RAPORT COMUN
asupra
 Proiectului de Lege privind aprobarea Ordonanței de urgență a Guvernului nr.14/2021 pentru modificarea și completarea Ordonanței de urgență a Guvernului nr.194/2002 privind regimul străinilor în România
În temeiul art. 94 și 115 alin.(3) din Regulamentul Camerei Deputaților, republicat, cu modificările și completările ulterioare, cu adresele nr.PLx.138 din 24 martie 2021, Comisia pentru învățământ, Comisia pentru apărare, ordine publică și siguranță națională și Comisia juridică, de disciplină și imunități au fost sesizate pentru dezbatere în fond, în procedură de urgență, cu Proiectul de Lege privind aprobarea Ordonanței de urgență a Guvernului nr.14/2021 pentru modificarea și completarea Ordonanței de urgență a Guvernului nr.194/2002 privind regimul străinilor în România.
Pentru întocmirea raportului comun, comisiile au analizat avizul favorabil al Comisiei pentru drepturile omului, culte și problemele minorităților naționale, avizul favorabil al Comisiei pentru egalitate de șanse pentru femei și bărbați, avizul favorabil al Comisiei pentru știință și tehnologie, avizul favorabil al Comisiei pentru politică externă, avizul favorabil al Comisiei pentru muncă și protecție socială și avizul favorabil al Consiliului Legislativ, înregistrat cu nr.81/01.03.2021.

Proiectul de lege are ca obiect de reglementare modificarea și completarea Ordonanței de urgență a Guvernului nr.194/2002 privind regimul străinilor în România, aprobată cu modificări prin Legea nr.357/2003, republicată, cu modificările și completările ulterioare. Prin proiectul de act normativ se are în vedere reglementarea situației juridice, în ceea ce privește obținerea vizelor de lungă ședere și prelungirea ulterioară a dreptului de ședere, pentru străinii bursieri ai statului român sau nebursieri, exonerați de plata taxelor de școlarizare, care urmează să studieze la o unitate de învățământ preuniversitar, precum și pentru străinii bursieri ai instituțiilor de învățământ universitar de stat, acreditate ori autorizate provizoriu potrivit legii. Totodată, se urmărește asigurarea coerenței și uniformizarea terminologiei textului actului normativ, precum și reglementarea situației juridice pentru prelungirea dreptului de ședere a stagiarilor. De asemenea, se rectifică o omisiune în transpunerea dispozițiilor art.17 alin.(4) din Directiva (UE) 2016/801 a Parlamentului European și a Consiliului din 11 mai 2016 privind condițiile de intrare și de ședere a resortisanților țărilor terțe pentru cercetare, studii, formare profesională, servicii de voluntariat, programe de schimb de elevi sau proiecte educaționale și muncă au pair, prin completarea corespunzătoare a autocolantelor de vize de lungă ședere eliberate cercetătorilor străini.

Conform prevederilor art.75 alin.(1) din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.


Senatul, în calitate de primă Cameră sesizată, a adoptat proiectul de lege, în ședința din ziua de 22 martie 2021.

În conformitate cu prevederile art.61 și 63 din Regulamentul Camerei Deputaților, republicat, cu moodificările și completările ulterioare, Comisiile au dezbătut proiectul de lege în ședințe separate.

Comisia pentru învățământ a dezbătut proiectul de lege în ședința din ziua de 7 aprilie 2021.
La lucrările Comisiei au fost prezenți 19 deputați din totalul de 25 membri ai Comisiei. 

În baza prevederilor art.55 și 56 din Regulamentul Camerei Deputaților, republicat, cu modificările și completările ulterioare, la dezbaterea proiectului de lege au participat, ca invitați: doamna Ștefania Marina Manea - secretar de stat în cadrul Ministerului Educației și doamna comisar șef Laura Teodor - Inspectoratul General pentru Imigrări. 
În urma dezbaterilor, Comisia pentru învățământ a propus, cu unanimitatea voturilor celor prezenți, adoptarea proiectului de lege în forma adoptată de Senat. 


Comisia pentru apărare, ordine publică și siguranță națională a dezbătut proiectul de lege în ședința din 7 aprilie 2021. La lucrările Comisiei deputaţii au fost prezenţi conform listei de prezenţă înregistrată on-line și prin prezență fizică în sala de ședințe.

       La dezbaterile din cadrul Comisiei, din data de 7 aprilie 2021, a participat, în calitate de invitat, domnul Gheorghe Sorescu, subsecretar de stat Ministerul Afacerilor Interne.

       În urma dezbaterilor și a opiniilor exprimate, membrii Comisiei pentru apărare, ordine publică și siguranță națională au hotărât, cu unanimitate de voturi, adoptarea în forma adoptată de Senat a proiectului de Lege privind aprobarea Ordonanţei de urgenţã a Guvernului nr.14/2021 pentru modificarea şi completarea Ordonanţei de urgenţă a Guvernului nr.194/2002 privind regimul străinilor în România.
În conformitate cu prevederile art.61 și 63 și art.129 alin.(1) din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat proiectul de lege în şedinţa separată desfășurată în sistem mixt din ziua de 28 aprilie 2021.

La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.


În urma dezbaterilor, membrii Comisiei juridice, de disciplină şi imunităţi  au hotărât, cu unanimitate de voturi, să aprobe un raport de adoptare a proiectului de lege, în forma adoptată de Senat.

Membrii celor trei comisii sesizate pentru dezbaterea în fond a inițiativei legislative au hotărât, cu unanimitate de voturi, să propună plenului Camerei Deputaților, spre dezbatere și adoptare, un raport comun de adoptare a Proiectului de Lege privind aprobarea Ordonanței de urgență a Guvernului nr.14/2021 pentru modificarea și completarea Ordonanței de urgență a Guvernului nr.194/2002 privind regimul străinilor în România, în forma adoptată de Senat.

 În raport de obiectul și conținutul său, proiectul de lege face parte din categoria legilor ordinare.

PREŞEDINTE


 


PREŞEDINTE 




PREŞEDINTE
     Natalia-Elena Intotero 


                 Constantin Șovăială



  Mihai-Alexandru Badea
           SECRETAR                                                         SECRETAR                                             SECRETAR
 Laurențiu-Cristinel Țepeluș



           Antonel Tănase



      Ladányi  László-Zsolt

Șef birou, Ioana Mînzu 





Consilier parlamentar,



Consilier parlamentar,
Consilier parlamentar, Monica Tudor



Luminița Oprea




Rodica Penescu

